ArabovMK/tajik-wikipedia-corpus huggingface dataset:
Давлати электронӣ

Давлати электронӣ ё давлати диҷитолӣ (рақамӣ), ба истифода давлат аз фанновари иттилоот барои ҷобаҷои иттилоот байни мардум, созмонҳо, бозор ва аркони дигари давлат гуфта мешавад. Давлати электронӣ мумкин аст таввасути қувваи қонунгузорӣ, қувваи қазоия (девони олӣ), қувваи маҷрия ба кор бурда шавад то баҳравари дохилиро беҳбуд бахшад, хадамоти умумиро ироаъ диҳад ё равандҳои давлатии мардумгароро барои мардум фароҳам кунад. Ҳамгом бо рушди илм яке аз аъҷоз башари ҳам по бо илми женетик ва нанотекноложӣ фанноварӣ иттилооти аст, ки тағйири қабул тавҷеҳи дар ҷомеъа ба вуҷуд оварда аст дар ин мақола саъй шуда аст то яке аз мафоҳим муҳим, яъне давлати электрониро ба шумо муарифи кунем. Давлати электронӣ ҳатман шумо дар ҷойҳои мухталиф бо ин иборат бархурд доштаед ва ё дар бораи он чизҳое шунидаед, мафҳуми давлати электронӣ чунон густарда аст, ки ниёз ба чанд маҷлад барои баҳс дар бораи он дорад ҳол он ки мо саъй кардаем дар ин мақола ба таври мухтасар дар бораи он суҳбат кунем. Таърифи давлати электронӣ бо таваҷҷуҳ ба мақола фанновари иттилооти ва лузуми густариши он дар ҷомеаъ, кишварҳои мухталифи ҷаҳон бар онанд то бо пиёдасозии сохторҳои электронӣ гоме дар ҷиҳати ҷомеаъи электронӣ бардоранд. Таърифи мутафовите ба ҷиҳати пуёӣ фанноварии иттилоот ва иртибот аз давлати электронӣ ироаъ мешавад ҳар як ба ҷанбаҳо баъд хосе аз мафҳуми давлати электронӣ мепардозанд, ки ҳамин амр монеъ аз таърифи воҳид, ки дар баргирандаи тамоми аъбадт он бошад мешавад. Бо ин ҳол дар ин ҷо мо теъдоди аз таърифиро барои шумо ироаъ додаем: Дар дастари будани давлат барои шаҳрвандон дар 24 соат ва ҳафт рузи ҳафта ҷиҳати ироаи хадамоти иртиботи тамоми ниҳодҳои давлатӣ бо мардум аз тариқи бистарҳои муносиби мухобироти ва интернет истфиода аз фанноварии рақамӣ - диҷитолӣ дар ниҳодҳои диҷитолӣ истифода аз фанновари диҷитолӣ дар ҷиҳати коҳиши ҳазинаи хадамоти давлатӣ дар воқеъ тамоми таъриф боло дорои ҳадафи яксоне доранд, аммо нуктаи муҳим он аст, ки давлати электронӣ на танҳо бо коҳиши мушкилот бюрократик, роҳу русуми ҷадид дар арсаи иртибот байни давлат ва шаҳрвандон дар ҷиҳати рафъ эҳтиёҷоти онҳо аст ба ҳамин ҷиҳат давлати электронӣ роҳу русуми ҷадид барои идораи ҳукумат аст ва барои ҳамгом шудан бо ҷомеаъи ҷаҳонӣ ҳеч гурези аз он нест. Нигаред.
Давлати Ғазнавиён

Давлати Ғазнавиён (Салтанати Ғазнавиён,) — давлатест, ки дар солҳои дар ҳудуди Осиёи Марказӣ ва Ҳиндустони шимолу ғарбӣ арзи вуҷуд дошт ва дар он сулолаи Ғазнавиён ҳукмронӣ кардаанд. Таърих Асосгузори давлат сарлашкари туркнажоди Сомониён Алптегин буд, ки бар зидди хӯҷаинони худ баромада, дар ҳудуди Афғонистони кунунӣ давлати мустақилеро бо марказаш шаҳри Ғазнин (Ғазна) барпо кард. Айёми гулугулшукуфии давлат ба даврони ҳукмронии Сабуктегин ва Маҳмуди Ғазнавӣ рост меояд. Баъд аз марги Маҳмуд давлат рӯй ба таназзул ниҳод. Ворисони ӯ музофотҳои кишварро паси ҳам аз даст медоданд. Ҳанӯз дар давраи Масъуди Хоразм аз даст рафт. Ҳокимони қарахонии Мовароуннаҳр заминҳои болооби Амударёро забт карданд. Баъд аз муҳорибаи Дандонакон 1040 бо Салҷуқиён дар ҳудуди давлат танҳо қисми Афғонистон ва Панҷоб боқӣ монд. Зарбаи охирин ба давлати Ғазнавиён аз тарафи Ғӯриён зада шуд, ки дар охирҳои солҳои 70-уми асри онҳоро ба шимоли Ҳиндустон ронданд. Пойтахти нави давлати Ғазнавиён шаҳри Лоҳур шуд. Баъд аз забт шудани Лоҳур аз тарафи Ғуриён дар соли 1186 давлати Ғазнавиён аз байн рафт. Сиёсат Асоси сиёсати берунии ҳукмронҳои аввалини Ғазнавиёнро ғасби заминҳои мамолики ҳамсоя ташкил медод. Дар натиҷаи ин гуна забткориҳо то соли 1030 ба давлати Ғазнавиён ҳудуди кунунии Афғонистон, баъзе вилоятҳои Эрон, қисми Мовароуннаҳр ва Хоразм, музофотҳои шимолӣ ва шимолу ғарбии Ҳиндустон дохил шуд. Вале истилогариҳо ба суст шудани давлат оварда расонданд. Иқтисодиёти давлат хароб шуд. Фарҳанг Дар даврони авҷи тараққиёти худ, султонҳои Ғазнавӣ ба рушди илму фарҳанг диққат медоданд. Дар дарбори Ғазнин ва дигар шаҳрҳо олимону шоирони машҳур кор ва фаъолият мебурданд (Берунӣ, Утбӣ, Абулфазл Байҳақӣ, Гардезӣ, Фирдавсӣ ва ғайра). Иқтисод Азбаски соҳаи асосии сиёсати давлат забти заминҳои ҳамсоя буд, ба кишоварзӣ аҳамияти ҳамаҷониба дода намешуд. Иқтисодиёти давлати Ғазнавиён нисбат ба замони Сомониён поён рафт. Ҳаҷми савдо ва додугирифт бо мамолики хориҷа кам шуд. Нигаред низ Эзоҳ Адабиёт.
Давлати ҳуқуқбунёд

Давлати ҳуқуқбунёд – истилоҳи давлати ҳуқуқбунёд дар адабиёти ҳуқуқии Олмон дар нимаи дуюми асри - аввали асри пайдо шудааст. Онро дар асарҳои худ К. Велкер (соли 1813), И.Х. Фрайхер фон Аретин (с. 1824), Робент фон Мол (соли 1832) истифода бурдаанд. Дар адабиёти ҳуқуқии англисӣ ба ҷои он истилоҳи "ҳукмронии ҳуқуқ" истифода мешавад Ба маънои васеъ давлати ҳуқуқбунёд давлатест, ки дар он ҳуқуқ ҳукмрон асг. Ба таври мушаххасгар давлати ҳуқуқбунёд ин шакли ҳуқуқии ташкил ва фаъолияги ҳокимияти сиёсии омма аст. Аломатҳои давлати ҳуқуқбунёд: Мафҳуми давлати ҳуқуқбунёд нахустин бор дар яке аз ҳуҷҷатҳои муҳимтарин "Эъломияи истиқлоли Ҷумҳурии Тоҷикистон" 24 августи соли 1990 аз тарафи сессияи дуюми Шӯрои Олии Ҷумҳурии Тоҷикистон зълон гардид. Конститутсияи нави Ҷумҳурии Тоҷикистон ин ғояро ривоҷ дода, кафолатҳои онро муқаррар кард ва бартарии ҳуқуқ дар ҷомеа ва давлат таъкид гардид. Яке аз рукнҳои давлати ҳуқуқбунёд волоият ва ҳукмронии қонун, дар назди қонун баробар будани ҳама мебошад. Давлат ва ҳамаи мақомоти он, шахсонн мансабдор, шаҳрвандон ва иттиҳодияҳои онҳо вазифадоранд Конститутсия ва қонунҳоро риоя ва иҷро намоянд. Дар давлати ҳуқуқбунёд арзиши олӣ доштани инсон ва ҳуқуқу озодиҳои ӯ, эътироф, риоя ва ҳифзи ҳуқуқу озодиҳои инсон ва шаҳрванд - вазифаи муқаддаси давлат мебошад. Дигар талаботе, ки Конститутсия (моддаи 9) дар назди давлати ҳуқуқбунёд мегузорад, ин таҷзияи ҳокимиятн давлатӣ, яъне ба ҳокимняти қонунгузор, иҷроия ва судӣ ҷудо намудани ҳокимиятн давлатӣ, ки ба воситаи он ҳар як мақоми номбурда имконият пайдо мекунад, ки мустақилона дар доираи салоҳияти худ амал намояд, ба шумор меравад.. низ.
Давлатманд Кабутов

Давлатманд Кабутов (18.08.1950, ноҳияи Ҳамадонӣ – ваф. 8.01.2011, шаҳри Душанбе) — муаррихи тоҷик, номзади илмҳои таърих, дотсент. Зиндагинома Солҳои 1965–1969 донишҷӯи Омӯзишгоҳи омӯзгории шаҳри Кӯлоб, 1969 муаллими синфҳои ибтидоии ноҳияи Фархор, 1969–1970 афсари Артиши Шӯравӣ, 1972–1973 муаллими синфҳои ибтидоии ноҳияи Фархор, 1974–1978 донишҷӯи Донишкадаи давлатии омӯзгории шаҳри Душанбе ба номи Т. Г. Шевченко, 1978–1979 лаборанти калони кафедраи таърихи ИҶШС, 1979–1983 муаллими кафедраи таърихи ИҶШС-и донишкадаи омӯзгории пойтахт, 1983–1986 аспиранти кафедраи таърихи ҲКИШ-и Донишгоҳи давлатии Тоҷикистон ба номи В. И. Ленин, 1986 –1987 муаллими калони кафедраи таърихи ҲКИШ, 1987–1990 муаллими калони кафедраи таърихи ҲКИШ (таърихи сиёсӣ), 1991–1995 дотсент, мудири кафедраи таърихи сиёсӣ, 1995–1998 муовини ректори Донишгоҳи давлатии омӯзгории Тоҷикистон ба номи Қ. Ҷӯраев, 1998–2008 сардори Раёсати Вазорати маорифи Тоҷикистон оид ба мактабҳои касбӣ, 2008 муовини ректори Донишгоҳи давлатии омӯзгории Тоҷикистон ба номи Садриддин Айнӣ оид ба таълим кор кардааст. Муаллифи зиёда аз 25 корҳои илмӣ, илмию методӣ мебошад, ки масъалаҳои саҳми меҳнаткашони шаҳрро дар рушди иҷтимоию иқтисодии деҳот дар бар гирифтаанд. Барои хидматҳояш бо нишони сарисинагии "Аълочии маорифи Тоҷикистон" ва ифтихорномаҳои Вазорати маорифи Ҷумҳурии Тоҷикистон мукофотонида шудааст. Осор.
Давлатмурод Ҷамилов

Давлатмурод Ҷамилов — варзишгар, гуштигири тоҷик, ғолиби озмун дар вазни то 120 кг.
Давлатманд Хол

Ҳунарпешаи хидматнишондодаи ҶШС Тоҷикистон Ҷоизаи давлатии Абӯабдуллоҳ Рӯдакӣ Ҳунарпешаи халқии Тоҷикистон Давлатманди Хол (Давлатманд Холов октябр 1950, Доғистон, ноҳияи Шамсиддин Шоҳин — 18 феврал 2024, Душанбе) — овозхон, фалаксаро ва оҳангсози суннатии тоҷик. Ҳунарпешаи халқии ҶШС Тоҷикистон, Ҳунарпешаи халқии Узбекистон 1, барандаи Ҷоизаи Абӯабдуллоҳ Рӯдакӣ 2. Зиндагинома Давлатманди Хол 26 октябри соли 1950 дар деҳаи Доғистони ноҳияи Шӯрообод дар хонаводаи кишоварз ва аҳли фарҳанг ба дунё омадааст. Соли 1958 таҳсилро аз мактаби деҳа оғоз намуда, соли 1963 дар мактаб-интернати ба номи А. Деҳотии шаҳри Кӯлоб ва соли 1964 дар интернати давлатии "Коммунизм"-и деҳаи Сари Чашмаи ноҳияи Москва идома медиҳад. Соли 1978 шуъбаи мусиқӣ ва суруди Донишкадаи давлатии санъати Тоҷикистонро хатм менамояд. Хонавода Давлатманди Хол соҳиби нуҳ фарзанд аст 3 ва аксарият, аз ҷумла Лоиқ Холов ҳунари падарро пайравӣ мекунанд. Корнома Солҳои дар шуъбаи маданияти шаҳри Кӯлоб кор кардааст. Соли 1978 дар Театри драмаи мусиқии Кӯлоб ба кор даромад. 20 июли соли 1989 бо қарори Ҳукумати Ҷумҳурии Тоҷикистон дар назди Театри мусиқӣ-драмавии шаҳри Кӯлоб, таҳти сарварии Давлатманди Хол ансамбли давлатии "Фалак" таъсис шуд. Аз соли 2004 бо таъсис ёфтани ансамбли давлатии "Фалак"-и Кумитаи телевизион ва радиои назди Ҳукумати Ҷумҳурии Тоҷикистон то соли 2020 ба ҳайси роҳбари бадеии он кор кардааст 4. Давлатманди Хол ҳамзамон то охири умр омӯзгори Консерваторияи миллии Тоҷикистон буд. Эҷодиёт Давлатманди Хол аз овони наврасӣ бо хондани сурудҳои мардумӣ шӯҳрат пайдо кард. Нахустин оҳанги худро Давлатманд Холов дар соли 1963 дар синни 13-солагӣ ва дар сугвории падараш хондааст. Ӯ навохтани бисёре аз созҳои мусиқӣ ва муҳаббат ба ашъори Мавлоно Румиро аз падараш мерос гирифтааст 3. Давлатманди Хол яке аз тарғибгарони бузурги санъати касбии кӯҳистони тоҷик маҳсуб мешавад. Ӯ дар тӯли фаъолияти эҷодии хеш ӯ қариб ба 100 мамолики ҷаҳон беш аз 150 сафари ҳунарӣ намудааст. Сурудаҳои ӯ на танҳо дар Тоҷикистон, балки дар дигар кишварҳои форсизабон низ шунаванда доранд. Даргузашт Давлатманди Хол шаби 18 феврали 2024 дар 74-солагӣ бар асари бемории саратони ҷигар дар беморхонаи "Шифобахш"-и шаҳри Душанбе даргузашт 6 7 8. Ӯро дар оромгоҳи Лучоби шаҳри Душанбе ба хок супурданд 9. Ордену ҷоизаҳо.
Давлатобод (Исфаҳон)

Давлатобод - шаҳр ва пойтахти Шаҳристони Бархувор, дар Устони Исфаҳони, Эрон аст. Дар барӯйхатгирии соли 2006, шумораи аҳолии он 33,941 нафар, дар 8,661 оила буд.
Давлатобод (деҳа, н. Кӯлоб)

Давлатобод — деҳа дар ҷамоати деҳоти Зарбдори ноҳияи Кӯлоб. Аз Давлатобод то маркази ҷамоат 6 км, то маркази ноҳия 6 км. Аҳолиаш 1346 нафар, тоҷикон.
Давлатобод (Эрон)

Давлатобод — шаҳр ва маркази Шаҳристони Завеҳ, Устони Хуросони Разавӣ, воқеъ дар Эрон аст. Дар саршумории соли 2006, аҳолии он 8740 нафар, дар 2334 оила будааст.
Давлатобод (деҳа, н. Фархор)

Давлатобод — деҳа дар ҷамоати деҳоти Гулшани ноҳияи Фархор. Аз Давлатобод то маркази ҷамоат 4 км, то маркази ноҳия 14 км. Аҳолиаш 1712 нафар, тоҷикон.
Давлатобод (деҳа, н. Шоҳин)

Давлатобод — деҳа дар ҷамоати деҳоти Лангардараи ноҳияи Шамсиддин Шоҳин. Аз Давлатобод то маркази ҷамоат 20 км, то маркази ноҳия 90 км. Аҳолиаш 67 нафар, тоҷикон.
Муродулло Давлатзода

Давлатов Муродулло Исматович аз Ҳавзаи интихоботии Рӯдакӣ 9 - вакили Маҷлиси намояндагони Маҷлиси Олии Ҷумҳурии Тоҷикистон даъвати.
Саидмурод Давлатов

Саидмурод Давлатов (Давлатов Саидмурод Раҷабович; зод. 6 июни 1978, деҳаи Дарғ, ноҳияи Айнӣ, вилояти Ленинобод, ҶШС Тоҷикистон) — нависандаи тоҷик аст, ки ба забонҳои тоҷикӣ ва русӣ менависад. Зидагинома Саидмурод Давлатов 6 июни соли 1978 дар деҳаи кӯҳистони Дарғ и вилояти Суғд и ҶШС Тоҷикистон таваллуд шудааст. Дар оила Фарзанди даҳум аст. Падараш дар синни яксолагаш вафот кард. Пас аз оғози ҷанги шаҳрвандӣ дар Тоҷикистон, ӯ ба Маскав ҳиҷрат кард. Пас аз мактаб вай ба якбора ба се донишгоҳ дохил шуд, аммо ба иллати вазъи душвори молиявӣ маҷбур шуд, ки таҳсилро дар зодгоҳаш Тоҷикистон тарк карда, ба Маскав барои мардикорӣ равад. Дар Маскав ба Саидмурод муяссар шуд, ки дар мағоза ба ҳайси боркунак, маъмур дар бозор кор кунад. Баъдтар ӯро Мирзакарим Норбеков ва Бодо Шефер омӯзиш медод. Дар якҷоягӣ бо омӯзиши гуруҳои машҳур, Давлатов ба ҳайси як соҳибкори амволи манзилӣ ва сармоягузор дар бисёр лоиҳаҳо муваффақ шудааст. Ва дар синни 27-солагаш озодии молиявиро ба даст меорад. Вай таҳсилро бо Брайан Трейси, Стивен Ковӣ, Смилжан Мори идома медиҳад. Дар баробари омодагии худ, Давлатов дар зиёда аз 30 намуди тиҷорат муваффақ шудааст, тренингҳои муаллифии ӯ дар самти рушди шахсӣ, солимгардонӣ ва маҳви бесаводии молиявӣ дар 130 шаҳри ИДМ гузаронида мешаванд. Соли 2007 Маркази байналмилалии рушди инсон САМО-ро таъсис дод. Аллакай зиёда аз ним миллион нафар одамон омӯзишро гузаштанд. Саидмурод услуби худро сохтааст, ки дониши психология, принсипҳои маънавӣ, саломатӣ ва муваффақият ро дар бар мегирад. Эҷодиёт Вай бо ду забон, русӣ ва тоҷикӣ менависад. Як қатор асарҳо ба забонҳои қирғизӣ, форсӣ тарҷума шудаанд. Муаллифи зиёда аз 20 китоб, ки баъзеашон дар фазои пасошӯравии Осиёи Марказӣ бестселлер шудаанд, яъне "Фалсафаи мӯрча", "Ман ва пул", "Ман ва пул 2", "Тарҳи фикрронии одамони сарватмандон ва камбизоат", "Қарзҳо дар чашмҳо об мешаванд", "Қонунҳои маънавии сарват", "Тилисми ғолиб", "Пул дар маркетинги шабакавӣ", "Роҳнамо ба орзӯҳо", "Чиро зан дар бораи мардон намедонад ва мард дар бораи занон чиро бояд донанд", "кӯдаки нобиғаи ман". Силсилаи китобҳои "101 саволу, сазовори ҷавоб", "Роҳҳои сарватманд шудан дар Тоҷикистон", "Роҳҳои миллионер шудан дар ИДМ", "Ман ва пул. Психологияи сарват", "Ҳама метавонанд сарватманд шаванд", "Ҳама метавонанд сарватманд шаванд. 12 қадам барои ба даст овардани суботи молиявӣ", "Тарҳи фикрронии одамони сарватманд ва камбизоат", "Қарзҳо дар пеши назари мо об мешаванд. Стратегияи зуд халос шудан аз сӯрохи молиявӣ." Моҳи ноябри соли 2019 дар Маскав наворгирии филми ҳунарии "Наставник" ба анҷом расид, ки дар он Саидмурод Давлатов ва сарнавишти ӯ ҳамчун прототипи қаҳрамон хидмат карданд. Тибқи иттилои нашрияи " " ба рейтинги 100 мусалмони бонуфузи Русия шомил шудааст.
Давлатов Боҳирҷон

Боҳирҷон Давлатов (30.01.1938, д. Оҳалики ноҳияи Самарқанд — 02.04.1995, Душанбе), агроном, муҳаррир. Номз. илмҳои кишоварзӣ. Фак. агрономияи ИХҚТ (ҳоло – Донишгоҳи аграрии Тоҷикистон ба номи Ш. Шоҳтемур)-ро хатм кардааст. Пас аз хатми мак. олӣ муҳар. шуъбаи хоҷ. қишлоқи нашр. "Ирфон" (1962–64), муттах. ИТИ зироаткории АИ хоҷ. қишлоқи Тоҷикистон (1965–1990), сармутах. ИТИ иқт. ва банақшагирӣ бо методҳои иқт. ва мат. назди Ком. давл. банақшагирии Тоҷикистон (1990–1995) шуда кор кардааст. С. 1982 дар ш. Тошкент дар мавзӯи "Таъсири камтарини коркарди байни қаторҳои пахта ба қадкашӣ, нашъунамо ва ҳосилнокии майдони пахта дар шароити навобёришавандаи заминҳои водии Ёвони Ҷумҳурии Тоҷикистон" рисолаи номз. дифоъ намудааст. Муаллифи якчанд дастури амалӣ ва даҳҳо мақолаи соҳаи хоҷ. қишлоқ мебошад. Бо Ифтихорномаи Фахрии Ваз. хоҷ. қишлоқ ва ИТИ АИ хоҷ.қишлоқи Тоҷикистон мукофотонида шудааст.
Раҳматкарими Давлат

Раҳматкарими Давлат (Давлатов Раҳматкарим Мирзокаримович; зод. 9 октябри 1972 1, ноҳияи Дарвоз) — рӯзноманигор ва таърихнигор и тоҷик, номзади илмҳои таърих. Зиндагинома Раҳматкарими Давлат 9 октябри 1972 ба дунё омадааст. Хатмкардаи Донишгоҳи давлатии миллии Тоҷикистон мебошад. Корнома Хабарнигори радиои "Садои Хуросон" дар Душанбе, муассис ва сардабири ҳафтаномаи "Суруш" ва аз соли 2001 ҳамкори Бахши тоҷикии радиои "Озодӣ" буд 2. Раҳматкарими Давлат аз соли 2015 дар муассисаҳои илмии вобаста ба АМИТ фаъолият менамояд. Солҳои ба ҳайси ходими илмии шуъбаи Эрон ва Афғонистони Институти забон, адабиёт, шарқшиносӣ ва мероси хаттӣ, аз соли 2017 то соли 2018 ходими калони илмии шуъбаи Шарқи Наздик ва Миёнаи Институти омӯзиши масъалаҳои давлатҳои Осиё ва Аврупо, солҳои ходими каломни илми шуъбии таҳияи феҳристи дастахатҳои Маркази мероси хаттӣ 3, аз 1 январи 2020 мудири шуъбаи иттилоот, робитаҳои илмӣ ва омӯзиши тамаддуни Шарқи Марказ кор кардааст. Раҳматкарими Давлат аз 1 майи 2020 директори Маркази мероси хаттии назди Раёсати Академияи миллии илмҳои Тоҷикистон таъйин шудааст 4. Фаъолиияти илмӣ Раҳматкарими Давлат муаллифи чандин рисолаи илмӣ, аз ҷумла монографияҳои "Барномаи ҳастаии Эрон: мушкилот ва дурнамо", "Афғонистони имрӯз: омилҳои дохилӣ ва хориҷи ҷангу сулҳ", "Афғонистон дар сиёсати хориҷии Эрон" ва садҳо мақолаи илмӣ ва илмӣ оммавӣ мебошад.
Раҳматҳон Давлатов

Раҳматҳон Давлатов (21 сентябри 1938, ноҳияи Нурато, вилояти Самарқанд — 22 декабри 2017, Душанбе) — омӯзгор, номзади илмҳои педагогика, дотсент, "Аълочии маорифи Тоҷикистон", Корманди хизматнишондодаи Тоҷикистон. Зиндагинома Раҳматҳон Давлатов дар Омӯзигоҳи педагогии Самарқанд таҳсил кардааст. Дар мавзӯи "Авасто ва моҳияти тарбиявии он" рисолаи номзадӣ дифоъ кардааст. Дар чандин конф. илмӣ-амалии Тоҷикистон. ва давл. ҳамсоя маърӯза кардааст. Муаллифи беш аз 30 мақолаи илмӣ, илмии амалӣ. Бо Ифтихорномаи Фахрии Ваз. маор. ИҶШС ва Тоҷикистон мукофотонида шудааст.
Шаҳриёр Давлатов

Шаҳриёр Давлатов (Давлатов Шаҳриёр Нусратович сентябри 1991, ноҳияи Вахш) — овозхони мусиқии попи тоҷик. Зиндагинома Шаҳриёр Давлатов 7 сентябри соли 1991 дар ноҳияи Вахши вилояти Хатлон таваллуд шудааст. Дар баробари маълумоти миёна, маълумоти мусиқӣ низ гирифтааст. Бо фортепиано мусиқӣ навохта метавонад. Шаҳриёр фаъолияти ҳунарияшро дар 21-солагияш оғоз намудааст. Бештар дар тӯю маъракаҳо сурудхонӣ карда маҳбубият пайдо кардааст. Аввалин суруде, ки ӯ сароидааст "Ҳабиби ман" мебошад. Клипвидеоҳо ва сурудҳои сароянда дар рейтинги канали баланд мебошад. Соли 2014 ӯ сурудҳои "Суруди нави ман", "Ошики", "Марав аз ман", "Марҳамат"-ро сабт намуд. Соли 2015 композитсияҳои нави Давлатов дар Интернет пайдо шуданд: "Моҳира", "Одамон", "Мӯъҷизаҳо", "Қасам", "Дили ман". Шаҳриёр мусиқии миллӣ бо ритми ҳозиразамон меписандад. Муваффақияти ӯ соли 2015 барои суруди "Зиндагӣ", дучанд гардид. Дар видеоклип, ду дӯстдошта мобайни биёбон наметавонанд вохӯранд, ки ҳамдигарро мехоҳанд. Соли 2016 бо ӯ як ҳодисаи ғайриоддӣ рух дод. Духтари хурдакаке Сумая дар телевизор Шаҳриёрро дида, ӯро ҳамчун падари худ гумон намудааст, ки дар ин вақт падари ӯ ба сафи террористони ба ном давлати исломӣ дар Сурия пайваста буд. Бо исрори хешовандони Сумай Шаҳриёр ба назди кӯдак рафт то духтарро хурсанд кунад. Кӯдак исрор карда гуфт, ки акнун намехоҳад бо падари худ ҷудо шавад ва пайваста сурудҳои ӯро гӯш кунад. Дили овозхонро ин вохӯрӣ такон дод. Пас аз боздид Давлатов фикр кард, ки кӯдакро ҳамроҳи худ бигирад. Аммо падари худи духтар аз амали хешовандон ва Шаҳриёр норозӣ шуд ва ташрифи Шаҳриёрро таҳқир номид. Соли 2017 Давлатов мухлисонро бо навгониҳои мавсим — сурудҳои "Авалину охиринам" ва "Бас бас" шод кард. Овозхон инчунин нусхаи нави клипвидеоеро барои суруди "Зиндаги", пешниҳод кард. Ин дафъа сабти видеои Давлатов ҳангоми сафари ӯ ба ятимхона бо кӯдакони маъюб ба навор гирифта шуд. Таҳияи клип бо сифати нав садо дод. Ҷолибияш дар он буд, ки дар аробача наврасони маъюбӣ баъзан дар якҷоягӣ бо ҳунарманди дӯстдоштаашон месароянд ва чанде дар бораи мушкилоти мавҷуда фаромӯш мекарданд. Шаҳриёр мунтазам чунин боздидҳоро барои мақсадҳои хайрия анҷом медиҳад ва сароянда аксар вақт дар хона ҳунарнамоӣ мекунад. 25 майи соли 2017 дар Филармонияи давлатии Тоҷикистон консерти тантанавии ӯ баргузор гардид. Соли 2018 ба мухлисони Шаҳриёр имкон дод, ки боз садои ӯро бо суруди "Қисмат", бишнаванд. Тибқи нақша, арӯси қаҳрамони асосӣ ҳангоми туй вафот мекунад, аммо тақдири ҷавон ба ӯ боз як имконият дод. Ҳангоми моҳидорӣ вай духтареро наҷот медиҳад, ки аллакай дар дарё ғарқ шудааст. Дар байни ҷавонон эҳсоси муҳаббат пайдо мешавад. Ҳаёти шахсӣ Шаҳриёр бори аввал оиладор шуда, дар муддати кӯтоҳ аз ҳам ҷудо шудаанд. Ӯ бори дуввум издивоҷ намудааст. Моҳи августи соли 2020, кормандони мақомоти милисияи шаҳри Душанбе, Шаҳриёр Давлатовро бо ҳаммаслаконаш дастгир намуданд. Сабаби дастгир кардани онҳо, дар — шабакаи овозхон навор (пранк)-е пайдо шуд, ки дар ҳолати вайрон намудани тартиботи ҷамъиятӣ ба навор гирифта шудааст ва дар навор бадахлоқиву суханҳои қабеҳ нишон дода шудааст. Бо қарори Суд, овозхон ба муҳлати 10 шабонарӯз аз озодӣ маҳрум карда шуд 1. Сурудҳо.
Давлатхӯҷа Исмоилов

Давлатхӯҷа Исмоилов (зод. 21 июни 1936, деҳаи Муллотемур, ноҳияи Тоҷикобод) — овозхони тоҷик, Ҳофизи халқии Тоҷикистон. Зиндагинома Аз давраи мактабхонӣ узви фаъоли дастаҳои ҳаваскорони санъат буд, баъди адои хидмат дар Артиши Шӯравӣ дар Хонаи маданияти ноҳия аз корманд то роҳбари бадеӣ фаъолият намуда, беш аз чил сол дар рушди санъати зодгоҳ саҳм гузоштааст. Аз хонандагони хуби фалаки роғӣ ба шумор меравад, ки аз рӯи оҳанг ва кашиши овоз нисбат ба фалакхонии дигар манотиқи ҷумҳурӣ тафовут дорад. Сурудаҳо "Имшаб", "Гулҷабин", "Аз дасти ту", "Эй парӣ", "Хусрави хубон", "Як сабоҳе", "Ҷигаррешам", "Баҳор омад", "Садои дил", "Тоҷикистон", "Бесару сомон меравад", "Худо дорад", "Эй ошиқон", "Ошёни баланд", "Гулшани роз", "Таронаи гул", "Оҳуе дар кӯҳсор", "Рози дил", "Нури хуршед", "Кавгак", "Медонӣ" намунае аз таронаҳояш ҳастанд.
Давлатхон Назаров

Давлатхон Қурбонмуродович Назаров (10.12.1986, н. Хуросон) — олим, сиёсатшинос, номзади илмҳои сиёсатшиносӣ. "Аълочии маориф ва илми Тоҷикистон". Зиндагинома Давлатхон Назаров хатмкардаи факултети таърихи ДДОТ ба номи С. Айнӣ ва Академияи идоракунии давлатии назди Президенти Ҷумҳурии Тоҷикистон. Фаъолиятро ба ҳайси ассистент дар кафедраи ҳуқуқи факултети таърих оғоз намуда, солҳои 2012-2018 дар вазифаи мудири бахши таъминоти ҳуқуқӣ Донишгоҳи давлатии омӯзгории Тоҷикистон ба номи Садриддин Айнӣ ва аз соли 2018 инҷониб дар вазифаи сардори Раёсати кадрҳо ва корҳои махсуси Донишгоҳи давлатии омӯзгории Тоҷикистон ба номи Садриддин Айнӣ фаъолият дорад. Барои фаъолияти бенуқсон ва иштироки фаъолонааш дар ҳаёти ҷамъиятӣ ва махсусан дар низоми таълиму тадрис ва тадқиқоти илмӣ соли 2013, бо "Ифтихорнома"-и Вазорати маориф ва 2018 бо нишони "Аълочии маориф ва илми Тоҷикистон" қадр гардидааст. Фаъолияти илмӣ Номбурда солҳои 2010-2013 дар шуъбаи аспирантураи Институти фалсафа, сиёсатшиносӣ ва ҳуқуқи ба номи А. Баҳоваддинови Академияи миллии илмҳои Тоҷикистон таҳсил намуда, соли 2021 рисолаи номзадиро дар мавзуи "Санадҳои ҳуқуқии байналмилалӣ дар низоми сарчашмаҳои танзими ҳуқуқии меҳнати Ҷумҳурии Тоҷикистон" ҳимоя намудааст. Самти асосии тадқиқоти ӯ омӯзиши санадҳои ҳуқуқии байналмилалӣ дар низоми сарчашмаҳои танзими ҳуқуқии меҳнати Ҷумҳурии Тоҷикистон мебошад. Доир ба мавзуи зикршуда ва паҳлӯҳои гуногуни он як монография бо забони русӣ зери унвони "Международние правовие акти в системе источников трудового права Республики Таджикистан" ва як дастури таълимӣ, бо номи "Ҳуқуқи меҳнати Ҷумҳурии Тоҷикистон" (дар ҳаммуаллифии Давлатов Ф. Ш., Ҳусейнов А. Қ., Саломов Н. Ҳ.) ба нашр расонидааст. Осор.
Давлатхон Алихонов

Давлатхон Мададхонович Алихонов (лезг. Алиханрин Девлетхан Медетханан хва; (19 августи 1958, Каспийск, ҶМШС Доғистон, РСФСР, СССР) — соҳибкор ва сиёсатмадори муовини раиси Ҷумҳурии Карелия, муовини якуми Раиси Маҷлиси қонунгузории Ҷумҳурии Карелия. Вакили парлумони Ҷумҳурии Карелия Соли 2001 ба ҳизби ЛДПР пайваст. Соли 2002 вакили Маҷлиси қонунгузории Ҷумҳурии Карелия даъвати сеюм аз ҳавзаи интихоботии Древлянскии шаҳри Петрозаводск интихоб шуд. Ӯ узви Кумитаи сиёсати иқтисодӣ ва андоз буд. Дар Древлянка Д.Алихонов тавассути ташкилоти ҷамъиятии "Шӯрои сарпарастони Древлянка", ки аз ҷониби ӯ таъсис ва маблағгузорӣ шудааст, амал мекард. Хамин тактика ба вай имкон дод, ки баъдтар дар хакикат назорат бар Совети Петроград мукаррар карда шавад. Соли 2003 Совети Вазирон як гурӯҳ номзадҳоро ба депутатии Совети шаҳр пешбарӣ кард, ки онҳо вакил шуданд ва дар Совети шаҳр лобби пурқувват барпо карданд. Д. Алихонов. Девлетхон Медетханович дар Совети шаҳри даъвати навбатӣ ҳамин гуна лобби гирифт. Соли 2005 вай ихтиёран аз Ҳизби либерал-демократӣ хориҷ шуд. 1 Соли 2006 аз ҳавзаи интихоботии Древлянскии шаҳри Петрозаводск дубора вакили Маҷлиси қонунгузори даъвати чорум интихоб шуд. Вай ба фраксияи "Русияи одил" дохил шуд. Ӯ ҳамчунин узви Кумитаи сиёсати иқтисодӣ ва андоз буд. Дар муддати кӯтоҳ ӯ муовини раиси Маҷлиси қонунгузории Ҷумҳурии Карелия буд. Моҳи декабри соли 2011 аз ҳизби "Русияи воҳид" дар ноҳияи Древляне вакили Маҷлиси қонунгузори даъвати панҷум интихоб шуд. Ба тарафдории вай 51% интихобкунандагон овоз доданд. Пас аз интихоб шуданаш ба вазифаи муовини якуми раиси Маҷлиси қонунгузории Карелия баромад. Моҳи марти соли 2013 бо дархости худаш аз вазифаи муовини аввали раиси Маҷлиси қонунгузории Карелия рафт. Бисёре аз коршиносон ин ҳодисаро ба парвандаи замин-и пурсарусадои ҷиноӣ марбут медонанд, ки дар он афроди наздики Алихонов ширкат доштанд.